આ બધા દોષો અને વાસનામાંથી મુક્ત થવાનો સરળમાં સરળ માર્ગ બતાવતાં ભગવાન સ્વામિનારાયણ કહે છે : 'જો મોટાપુરુષને અતિશય નિષ્કામી, નિર્લોભી, નિઃસ્વાદી, નિર્માની, નિઃસ્નેહી સમજે તો પોતે પણ એ સર્વ વિકારથી રહિત થઈ જાય છે.' (વચ. ગ.પ્ર. ૫૮) એવા સર્વદોષોથી રહિત પ્રગટ સત્પુરુષ પરમ પૂજ્ય પ્રમુખસ્વામી મહારાજ વર્તમાન યુગમાં આપણી વચ્ચે વિરાજે છે. તેમને સંપૂર્ણ નિર્દોષ સમજે તે પણ કામ, ક્રોધ, લોભ, મત્સર, ઈર્ષ્યા, વાસનાથી રહિત થઈ જાય છે. લાગે છે કે, એવા સત્પુરુષની પ્રાપ્તિ કરાવીને, ભગવાને આપણને સાચા અર્થમાં દિવાળી ઊજવવાનો શ્રેષ્ઠ અવસર આપ્યો છે. તેને સાચા અર્થમાં માણી લઈએ...